section_heading: Obiteljska pozadina i rođenje
paragraph_text: Bruna Esih rođena je u Splitu 20. svibnja 1975. godine. Podrijetlom je iz Svinišća, dalmatinskog mjesta desetak kilometara istočno od Omiša. Njezin djed po očevoj strani Mate Brstilo iz zaselka je Brstili, ali se oženio u zaselku Smoline, tek koji kilometar dalje. Stoga je otac Brune Esih, također Mate, rođen u Svinišću. Ime je dobila po baki Bruni, očevoj majci. Prema ženskoj, majčinoj liniji, Bruna Esih rodbinski je vrlo blisko povezana s poznatim hrvatskim pjesnikom Josipom Pupačićem. Baka Jaka Katurić je iz Slimena, mjesta pet kilometara udaljenog od Svinišća, i rođena je sestra poznatog hrvatskog pjesnika Josipa Pupačića.<ref>Slobodnadalmacija.hr - Bruna Esih, zvijezda hrvatske politike i ikona desnice: hoće li rođena Splićanka osvojiti Zagreb i tako započeti karijeru iz snova?, pristupljeno 17. ožujka 2017. Njezin otac, Mate Brstilo bio je istaknuti HDZ-ovac i nekadašnji ravnatelj Uprave za veterinarstvo, sudionik pregovora Hrvatske o ulasku u Europsku uniju.[http://www.jutarnji.hr/globus/bruna-esih-politicki-uspon-zene-koja-obecava-lustraciju/26950/ Jutarnji.hr - Bruna Esih. Politički uspon žene koja obećava lustraciju], pristupljeno 17. ožujka 2017. Njezina majka, Marija Maja (r. Katurić), u Splitu je studirala pravo, a njezina najbolja prijateljica bila je sestra Mate Brstila, studenta veterine u Zagrebu. Kako se Marija Katurić nakon studija zaposlila u Slavija Lloydu (poslije Croatia Lloyd) u Zagrebu, gdje je počela raditi kao mlada pravnica, upoznala je budućeg supruga Matu Brstila. Vjenčali su se i dobili sina Josipa. No, Mate Brstilo nakon studija morao je na odsluženje vojnog roka u JNA u Požarevac. S njim je u vojsci bio i studentski vođa iz ‘71. Ivan Zvonimir Čičak. Kako u Zagrebu tada nije imala nikoga, Matina supruga, tada trudna s Brunom, otišla je svekru i svekrvi u Omiš, u kojem su oni u to vrijeme imali stan pa je Bruna rođena u Splitu.